TFG ดีดกลับ 4% ลุ้นราคา “หมู-ไก่” พุ่ง ดันกำไรปีนี้โต 7 เท่าตัว แตะ 4.7 พันล้าน
TFG เด้งกลับ 4% เก็งราคา “หมู-ไก่” ปรับตัวสูง ดันกำไรปีนี้โต 7 เท่าตัว แตะ 4.7 พันล้าน แนะนำราคาเป้าหมาย 10.40 บ.
TFG เด้งกลับ 4% เก็งราคา “หมู-ไก่” ปรับตัวสูง ดันกำไรปีนี้โต 7 เท่าตัว แตะ 4.7 พันล้าน แนะนำราคาเป้าหมาย 10.40 บ.
29 ส.ค. 2565

ผู้สื่อข่าวรายงานว่า วันนี้ (29 ส.ค.65) ราคาหุ้น บริษัท ไทยฟู้ดส์ กรุ๊ป จำกัด (มหาชน) หรือ TFG ณ เวลา 15:11 น. อยู่ที่ระดับ 6.30 บาท บวก 0.25 บาท หรือ 4.13% สูงสุดที่ระดับ 6.30 บาท ต่ำสุดที่ระดับ 6 บาท ด้วยมูลค่าการซื้อขาย 59.10 ล้านบาท

บล.เคจีไอ ประเมินถึง TFG ว่าแนวโน้มผลการดำเนินงานครึ่งหลังของปี 65 ยังดีต่อเนื่องจากไตรมาส 2/65 จากราคาเนื้อสุกรหน้าฟาร์มที่ยืนสูงกว่า 100 บาท/กก. เป็นเพราะอุปทานที่ขาดแคลน ขณะที่อุปสงค์ฟื้นตัวจากการเปิดประเทศ ขณะเดียวกันคาดการส่งเนื้อไก่โตแรงในไตรมาส 3/65 ที่เป็นช่วงไฮซีซั่น และคาดราคาเนื้อไก่ในประเทศยืนสูงต่อเนื่อง ผลจากสินค้าทดแทนกันอย่างเนื้อสุกรแพงขึ้น และ Valuation ไม่แพง Forward PE ต่ำเพียง 8 เท่า
ทั้งนี้มีการคาดกำไรปี 65 อยู่ที่ 4.7 พันล้านบาท เติบโต 700% เมื่อเทียบกับงวดเดียวกันของปีก่อน แนะนำ “ซื้อ” ราคาเป้าหมาย 10.40 บาท
ขณะเดียวกัน บล. บัวหลวง แนะนำซื้อเก็งกำไร มองบวกมากขึ้นต่อวงจรขาขึ้นของราคาหมูไทยไปอีกราว 6 เดือน แนวโน้มราคาไก่น่าจะยืนอย่างน้อยจนถึงปลายปี 65 คาดกำไรปี 65 จะเติบโตแข็งแกร่งหนุนโดยยอดขายและปริมาณ ส่งออกที่เพิ่มขึ้น